11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 137650 της 14 Αυγ./27 Σεπτ. 1954  (ΦΕΚ Β΄ 192) Περί καθορισμού υποκειμένων εις ετησίαν στρεμματικήν εισφοράν δια συντήρησιν εκτελεσθέντων αποστραγγιστικών έργων. Έχοντες υπ’ όψει τας διατάξεις του άρθρ. 4 του Ν.Δ. 2535/53 καθορίζομεν ως έπεται τας λεπτομερείας της βεβαιώσεως και εισπράξεως των κατά το άρθρ. 13 του αυτού ως άνω Ν.Δ/τος στρεμματικών εισφορών δια την συντήρησιν των εκτελεσθέντων αποστραγγιστικών έργων. Άρθρ.1.-Δι’ αποφάσεως του Υπουργού Γεωργίας καθορίζονται εκάστοτε επακριβώς αι υποκείμεναι εις την κατά το άρθρ. 13 του Ν.Δ. 2535/53 ετησίαν στρεμματικήν εισφοράν δια την συντήρησιν των εκτελεσθέντων αποστραγγιστικών έργων. Άρθρ.2.-Προκειμένου περί των εις Β. Ελλάδα αποστραγγισθεισών γαιών αι επί των κατά το προηγούμενον άρθρον εκτάσεων εισφοραί εκκαθαρίζονται και βεβαιούνται βάσει μονίμων δικαιολογητικών και στοιχείων υπό του Διευθυντού της ΥΠΕΜ, εισπράττονται δε κατά τας διατάξεις περί εισπράξεως δημοσίων εσόδων ως έσοδα του Κράτους υπό ίδιον κεφάλαιον και άρθρον του Κρατικού Προϋπολογισμού και διατίθενται δια την αντιμετώπισιν των δαπανών λειτουργίας, συντηρήσεως και συμπληρώσεως των έργων υπό της ΥΠΕΜ. Άρθρ.3.-Αρμόδια δια την είσπραξιν των εσόδων τούτων καθίστανται τα οικεία Δημόσια Ταμεία. Άρθρ.4.-Δια την υπόλοιπον χώραν αρμόδιαι Υπηρεσίαι δια την εκκαθάρισιν, βεβαίωσιν των ως άνω εισφορών, καταρτισμόν προγράμματος και εκτέλεσιν των έργων καθίστανται αι Διευθύνσεις Γεωργίας. Παρ’ εκάστη Διευθύνσει Γεωργίας λειτουργεί τριμελές γνωμοδοτικόν Συμβούλιον τα μέλη του οποίου ορίζονται παρά του οικείου Νομάρχου. 